wickkiey/tamil-wikipedia-chunked huggingface dataset:
# மின்னூட்டத் துகள்

இயற்பியலில், **மின்னூட்டத் துகள்** (Charged particle) என்பது மின்மம் அல்லது மின்னூட்டத்துடன் உடைய துகளைக் குறிக்கும். புரோட்டான்கள் போன்ற சில கூட்டுத் துகள்கள் மின்னூட்டப்பட்ட துகள்கள் ஆகும். புரோட்டான்களுடன் ஒப்பிடும்போது எலக்ட்ரான்களின் மிகுதி அல்லது பற்றாக்குறையைக் கொண்ட மூலக்கூறு அல்லது அணு ஆகியவற்றிலிருந்து உருவான அயனிகளும் மின்னூட்டப்பட்ட துகள்களாகும். ஒரு மின்னூட்டப்பட்ட துகள் என்பது ஒரு எலக்ட்ரானின் அடிப்படை மின்னூட்டத்தின் அடிப்படையில் அளவிடப்படும் நேர்மறை மின் மின்னூட்டம் கொண்ட எலக்ட்ரான், பாசிட்ரான், புரோட்டான் அல்லது அயனி எனவும் வரையறுக்கப்படுகிறது.  
எதிர் மின்சாரத்தின் மின்னூட்டத் துகள்களின் எண்ணிக்கையானது 1.6 X 10<sup>−19</sup> கூலும் ஆக கணக்கிடப்பட்டுள்ளது. அதாவது ஒரு மின்னணுவில் (மின்னியில்) உள்ள மின்துகளின் எண்ணிக்கையாகும். அதே போன்று ஒரு கூலும்மில் உள்ள மின்னணுக்களின் எண்ணிக்கை 6 X 10<sup>18 </sup>என்பதாகும். இதேப் போன்று ஒரு 1 ஆம்பியர் மின்சாரம் என்பது 1 கூலும் துகள்கள் ஒரு நொடிக்கும் செலுத்தப்படுவதாகும். எனவே 1 ஆம்பியர் மின்சாரத்தில் 6 X 10<sup>18 </sup>மின்னணுக்கள் ஒரு நொடிக்கு செலுத்தப்படுகிறது எனலாம்.  
ஒற்றை அயனிய துகள்களில் மின்னணுக்களின் எண்ணிக்கையும், மின்னூட்டின் எண்ணிக்கையும் ஒன்றாக இருக்கும். ஆனால், இரட்டை அயனிய துகள்களில் மின்னணுக்களின் எண்ணிக்கையை விட இரண்டு மடங்காக மின்னூட்டின் எண்ணிக்கை இருக்கும். இது அயனியின் மின்னூட்டம் எதிராக இருந்தால் அது மின்னணுவின் மின்னூட்டுடைய இடைவெட்டு பெருக்கத்தொகையாகவே அயனியின் மின்னூட்டு காணப்படுவதினால் ஆகும்.
# மின்னூட்டத் துகள்

## எடுத்துக்காட்டுகள்

### நேர்மின்சுமையுடைய துகள்கள்

- நேர்மின்னிகள்
- பாசிட்ரான்கள் (எதிர்எலக்ட்ரான்கள்)
- நேர்மின்சுமையுடைய பையோன்கள்
- ஆல்ஃபா துகள்கள்
- நேரயனிகள்
# மின்னூட்டத் துகள்

## எடுத்துக்காட்டுகள்

### எதிர்மின்சுமையுடைய துகள்கள்

- எதிர்மின்னிகள்
- எதிர் புரோத்தன்கள்
- மியூவோன்கள்
- தாவ் துகள்கள்
- எதிர்மின்சுமையுடைய பையோன்கள்
- எதிரயனிகள்
# மின்னூட்டத் துகள்

## எடுத்துக்காட்டுகள்

### பூஜ்ய மின்சுமையுடையவை

- நொதுமிகள்
- ஒளியணுக்கள்
- நியூட்ரினோக்கள்
- பையோன்கள்
- W மற்றும் Z போசோன்கள்
- ஹிக்ஸ் போசான் துகள்கள்
- அணு
# நற்பிட்டிமுனை

**நற்பிட்டிமுனை** (*Natpiddimunai*) இலங்கையின் கிழக்கே அம்பாறை மாவட்டத்தில் அமைந்து உள்ள ஒரு கிராமம் ஆகும். இங்கு தமிழ், முசுலிம் மக்கள் இணைந்து வாழ்கின்றனர்.  
இவ்வூர் 3500 வாக்காளர்களையும், சுமார் 6000 இக்கும் மேற்பட்ட மக்கள்தொகையையும் கொண்டிருக்கின்றது. இக் கிராமம் பல்வேறுபட்ட பெயர்களைத் தன்னகத்தே கொண்டு காணப்படுவது முக்கிய அம்சமாகும். அந்த வகையில் பசுக்களின் வாடிகள் பல காணப்பட்டதனால் போடிமார்களினால் நெய் விளையும் பூமி *நெய்பட்டிமுனை* என்றும், நன்றி உடையோரை நயமாய் நயக்க *நாய்ப்பட்டிமுனை* என்றும், நெல் விளையும் பூமி காணப்பட்டதாலும் *நெற்பட்டிமுனை* என்றும், மாரி காலங்களில் ஊர்கள் பல வெள்ளத்தால் மூழ்கும் போது இவ்வூர் மட்டும் மிதக்கும் என்பதினால் *நற்பிட்டிமுனை* எனவும் கொண்டனர்.
# நற்பிட்டிமுனை

## வணக்கத் தலங்கள்

- நற்பிட்டிமுனை அம்பலத்தடிப் பிள்ளையார் ஆலயம்
- நற்பிட்டிமுனை சிறி கணேசராலயம்
- நற்பிட்டிமுனை ஜும்மாப் பள்ளிவாயல்
- நற்பிட்டிமுனை கந்தசுவாமி கோயில்
# சாமுவேல்

**சாமுவேல்** (ஆங்கிலம்:*Samuel*; ; ; *Samouēl*; ; அரபு மொழி: *Ṣamawal*; Strong's: *Shemuwel*) என்பவர் எபிரேய விவிலியத்தின் சாமுவேல் நூல் குறிப்பிடும் பண்டைய இசுரேலின் தலைவர் ஆவார். இவர் குரானில் பெயர் குறிப்பிடாமல் இறைவாக்கினராக குறிப்பிடப்பட்டுள்ளார்.  
யூத போதக இலக்கியத்தின்படி இவர் கடைசி எபிரேய நீதித்தலைவரும், இசுரேல் நாட்டினுள் இறைவாக்குரைத்த முதலாவது பெரிய இறைவாக்கினரும் ஆவார். சாமுவேல் நூலின்படி, இவர் முதலிரு இசுரேலிய அரசர்களான சவுலையும் தாவீதையும் அரசர்களாக எண்ணெய் பூசி அருட்பொழிவு செய்தார்.
# இரோயன்ட்கெனியம்

**இரோயன்ட்கெனியம்(Roentgenium)** (, ) ஒரு வேதியியல் தனிமம் ஆகும். இது ஒரு தாண்டல் உலோகமாகும். இதன் குறியீடு **Rg** அணுவெண் 111. செருமானிய இயற்பியலாளர் வில்லெம் ரோண்ட்கனிற்குப் பிறகு பெயரிடப்படுள்ளது.  
இயற்கையாக இத்தனிமம் இருப்பதில்லை. இதுவரையில் இத்தனிமத்திற்கு 7 ஓரிடத்தான்கள் இருப்பது உறுதிபடுத்தப்படுள்ளது. அவை அனைத்தும் கதிரியக்க ஓரிடத்தான்களாகும். இவற்றின் அரை-வாழ்வுக்காலம் 1.6 மில்லிநொடிகளிலிருந்து 26 விநாடிகள் வரை உள்ளன. இத்தனிமம் தங்க நிறம் இருக்கும் என்று கருதப்படுகின்றது.
# இலங்கையின் சட்டமா அதிபர்

**இலங்கையின் சட்டமா அதிபர்** (*Attorney General of Sri Lanka*) என்பவர் இலங்கை அரசின் தலைமை சட்ட ஆலோசகரும், இலங்கை மீயுயர் நீதிமன்றத்தில் இலங்கை அரசின் முதன்மை வழக்கறிஞரும் ஆவார். இவரே சட்டமா அதிபர் திணைக்களத்தின் தலைவர்ம் ஆவார். இப்பதவிக்குத் தகுந்தவரை ஆளும் கட்சியே நியமனம் செய்கிறது. இலங்கையின் தற்போதைய சட்டமா அதிபர் சஞ்சய் ராஜரத்தினம் ஆவார். இலங்கையின் அரசுத்தலைவருக்கு சட்டமா அதிபருக்கு ஆணைகள் வழங்க எந்த அதிகாரமும் இல்லை.  
சட்டமா அதிபருக்கு செயலாட்சி அதிகாரம் எதுவும் இல்லை. இவ்வதிகாரம் நீதி அமைச்சருக்கே உள்ளது. சட்டமா அதிபருக்குத் துணை புரிய அரசுத் தலைமை வழக்குரைஞர் (சொலிசிட்டர் ஜெனரல்) மற்றும் கூடுதல் தலைமை வழக்குரைஞர் (Additional Solicitor Generals) பலர் உள்ளனர்.
# இலங்கையின் சட்டமா அதிபர்

## சட்டமா அதிபர்களின் பட்டியல்

| 1 | பிரான்சிஸ் பிளெமிங்கு | align=1884 | align=1892 |  |
| --- | --- | --- | --- | --- |
| 2 | சார்ல்சு சாமுவேல் கிரெனியர் | align=1892 | align=1892 |  |
| 3 | சார்ல்சு பீட்டர் லாயார்ட் | align=1892 | align=1902 |  |
| 4 | ஆல்பிரட் ஜோர்ஜ் லாசெலசு | align=1902 | align=1911 |  |
| 5 | அண்டன் பேட்ரம் | align=1911 | align=1918 |  |
| 6 | என்றி கோலன் | align=1918 | align=1925 |  |
| 7 | லான்சிலட் என்றி எல்பின்ஸ்டன் | align=1925 | align=1929 |  |
| 8 | எட்வர்ட் சென். ஜோன் ஜாக்சன் | align=1929 | align=1936 |  |
| 9 | ஜோன் வில்லியம் ரொனால்ட் இலங்கக்கூன் | align=1936 | align=1942 |  |
| 10 | மனிக்கு வதுமேஸ்திரி எண்ட்ரிக் டி சில்வா | align=1942 | align=1946 |  |
| 11 | செ. நாகலிங்கம் | align=1946 | align=1947 |  |
| 12 | எட்வர்ட் பெர்சிவல் ரோஸ் | align=1947 | align=1951 |  |
| 13 | ஏமா என்றி பஸ்நாயக்க | align=1951 | align=1956 |  |
| 14 | எட்வர்ட் பிரெட்ட்ரிக் நொயல் கிராட்டியன் | align=1956 | align=1957 |  |
| 15 | டக்லசு சென். கிளைவ் பட் ஜான்சி | align=1957 | align=1966 |  |
| 16 | அப்துல் கபூர் முகமது அமீர் | align=1966 | align=1972 |  |
| 17 | விக்டர் தென்னக்கூன் | align=1972 | align=1975 |  |
| 18 | சிவா பசுபதி | align=1975 | align=1988 |  |
| 19 | பண்டிகோரலலகே சுனில் சந்திரா டி சில்வா | align=1988 | align=1992 |  |
| 20 | திலக் ஜானக மாரப்பன | align=1992 | align=1995 |  |
| 21 | சிப்லி அசீஸ் | align=1995 | align=1996 |  |
| 22 | சரத் என். சில்வா | align=1996 | align=1999 |  |
| 23 | கே. சி. கமலசபேசன் | align=1999 | align=2007 |  |
| 24 | சி. ஆர். டி. சில்வா | align=2007 | align=2008 |  |
| 25 | மொகான் பீரிஸ் | align=2008 | align=2011 |  |
| 26 | சாந்தி ஈவா வனசுந்தர | align=2011 | align=2012 |  |
| 27 | பாலித பெர்னாண்டோ | align=2012 | align= | } |
# உணவு பதப்படுத்தல்

**உணவு பதப்படுத்தல்** (*food preservation*) பொதுவாக பாக்டீரியா, பூஞ்சை (மதுவங்கள் போன்றவை) மற்றும் பிற நுண்ணிய உயிரினங்களின் வளர்ச்சியைத் தடுக்கும் முறைகளைக் குறிக்கிறது. அத்துடன் கொழுப்புகள் முடைநாற்றத்தை ஏற்படுத்துவதற்குக் காரணமாக இருக்கும் ஆக்சிசனேற்றத்தைக் குறைக்கும் முறைகளையும் குறிக்கும். வெட்டப்பட்ட ஆப்பிள்களை சிறிது நேரம் வெளியில் வைத்திருந்தால், அவற்றில் பழுப்பு நிறம் தோன்றுவதைக் காணலாம். இது போன்ற நிகழ்வுகளைத் தடுப்பதற்காக உணவு தயாரிப்பின் போது கடைப்பிடிக்கப்படும் செயல்முறைகளையும் உணவு பதப்படுத்தலின் கீழ் சேர்க்க முடியும்.  
நாம் கடைப்பிடிக்கும் பல உணவு பாதுகாப்பு முறைகளில், குறிப்பிடத்தக்க அளவு உணவு பதப்படுத்தல் செயல்முறைகள் அடங்கியுள்ளன. எடுத்துக்காட்டாக பழங்களை பாகாக ( Fruit Jam) மாற்றுவதை எடுத்துக்கொண்டால், அது கொதிக்க வைத்தல், சர்க்கரை சேர்த்தல் மற்றும் காற்றுப் புகாத ஜாடியினுள் வைத்தல் முதலிய உணவு பதப்படுத்தல் முறைகளை கொண்டுள்ளது. ஆற்றல் உள்ளீடுகள் மற்றும் கரியமில தடம் (carbon footprint) ஆகியவற்றை குறைக்கும் வகையில் நிறைய பாரம்பரிய உணவு பாதுகாத்தல் முறைகள் உள்ளன.  
பராமரிப்பது அல்லது ஊட்டச்சத்துக்கள் உருவாக்கி, அமைப்பு முறை மற்றும் சுவை, உணவு பதனச்சரக்கின் ஒரு முக்கிய அம்சம், சில முறைகளில் கடுமையாக உணவு பாதுகாக்கப்படுவதால் அதன் தன்மையே மாறிவிடுகிறது. சீஸ், தயிர் மற்றும் பொதுவான எடுத்துக்காட்டுகள் இருப்பது ஊறுகாய்களாகவும் தயாரிக்கப்படுகிறது. வெங்காயம் - பல சந்தர்ப்பங்களில் இந்த மாற்றங்கள் விரும்பத்தக்க குணங்களாகக் காணப்படுகிறது, பால்கட்டி மற்றும் இன்தயிர் பொதுவான எடுத்துக்காட்டாக கூறலாம்.
# உணவு பதப்படுத்தல்

## உலர்த்துதல்

பாக்டீரிய வளர்ச்சி தண்ணீரில் அதிகமாக இருப்பதால், உணவில் உள்ள தண்ணீரைக் குறைக்கும் முறையாகும், மிகப் பழமையான உணவு பாதுகாப்பு நுட்பங்களில் ஒன்றாகும்.
# உணவு பதப்படுத்தல்

## பேஸ்ச்சிரய்சேஷன்

பேஸ்ச்சிரய்சேஷன் திரவ உணவு பாதுகாப்பின் ஒரு செயல்முறை ஆகும். அதை முதலில் ஒயின்கள் விரிசல் விழ எதிர்த்துப் பயன்படுத்தப்பட்டது. இப்போதெல்லாம் அது முக்கியமாக பாலுக்குப் பயன்படுத்தப்படுகிறது. இந்த முறையில், பாக்டீரியாக்களைக் கொல்லப் பாலை 70° செல்சியஸ்க்கு சூடேற்றப்படுகிறது மீதியுள்ள பாக்டீரியாக்களை வளராமல் தடுக்க விரைவாக 10° செல்சியஸ்க்கு குளிர்விக்க வேண்டும்.பால் பின் குளிர்ந்த இடங்களில் பாட்டில்கள் அல்லது பைகளில் சேமிக்கப்படுகிறது. இந்த முறை 1862 ல் லூயிஸ் பாஸ்டரால் கண்டுபிடிக்கப்பட்டது.
# உணவு பதப்படுத்தல்

## குளிர்பதனம்

குளிர்பதனம் மைக்ரோ உயிரினங்கள் வளர்ச்சி மற்றும் இனப்பெருக்கத்தின் வேகத்தைக் குறைப்பது மட்டுமல்லாமல் உணவில் வட்டத்தை ஏற்படுத்தும் நொதிகளின் நடவடிக்கையைக் குறைக்கிறது.வர்த்தக மற்றும் உள்நாட்டு குளிர்சாதனப்பெட்டிகளின் அறிமுகம், புதிய பழங்கள், சாலடுகள், மற்றும் பால் பொருட்கள் ஆகிய உணவுகள், குறிப்பாக வெப்பமான வானிலை போது, நீண்ட காலத்துக்கு பாதுகாப்பாக சேமித்து வைக்க பயன்படுகிறது. இதனால் மேற்கத்திய உலகின் பல உணவு முறைகளில் முன்னேற்றம் காணப்பட்டது.
# உணவு பதப்படுத்தல்

## உறைபனி

உறைபனியும் மிகப் பொதுவாக உபயோகபடுத்தப்படும் முறை ஆகும். தயார் நிலையில் முடக்கம் இல்லாமல் தயாரிக்கப்பட்ட உணவு பொருட்கள் மற்றும் பரவலான உணவுகளும் கெடாமல் பாதுகாக்க உதவுகிறது. எடுத்துக்காட்டாக, உருளைக்கிழங்கு வாஃபிள்ஸ் உறைவிப்பானில் சேமிக்கப்படுகிறது, ஆனால் உருளைக்கிழங்கு பல மாதங்கள் 'சேமிப்பை உறுதிப்படுத்த குளிர்ந்த இருண்ட இடம் தேவைப்படுகிறது. குளிர் கடைகள், பல நாடுகளில் தேசிய அவசரகால வழக்கு நடைபெற்றதால் மூலோபாய உணவு பங்குகளுக்கு பெரிய அளவு, நீண்ட கால சேமிப்பு அளிக்கும்.
# உணவு பதப்படுத்தல்

## உறைகுளிர் பாதுகாப்பு

உறைகுளிர் பாதுகாப்பு:  
உறைகுளிர் பாதுகாப்பு என்பதை உறை குளிர் வெப்பநிலை பாதுகாப்பு பேணல் எனவும் அழைப்பர். இம்முறையில் சிதைவுக்கு உட்பட்டுள்ள அல்லது சிதைவடைகின்ற புரோட்டோபிளாஸ்ட்கள், செல்கள், திசுக்கள், செல் நுண்ணுறுப்புகள், (உறுப்புகள், செல்லுக்கு வெளியே உள்ளபொருள்கள், நொதிகள் அல்லது பிற உயிரிப் பொருள்கள்) -196&nbsp;°C திரவ நைட்ரஜனைப் பயன்படுத்தி மிகக் குறைந்த வெப்பநிலையில் குளிர வைத்து பதப்படுத்துதல் உறைகுளிர் பாதுகாப்பு என்று அழைக்கப்படுகிறது. தீவிர குறைந்த வெப்பநிலையில் உயிர் பொருள்களின் ஏதேனும் ஒரு நொதியின் செயல்பாடு  
அல்லது வேதிய செயல்பாடுகள் முழுவதுமாக நின்றுவிடுகின்றன. இதன் விளைவாகப் பொருள்கள் உறக்கநிலையில் பதப்படுத்தப்படுகின்றன. பிறகு மற்ற பரிசோதனை பணிக்காக மெதுவாக அறை வெப்பநிலைக்குக் கொண்டு வரப்படுகின்றன. உறைகுளிர்பாதுகாப்பு செயல்முறைக்கு முன்பாகத் தாவரப் பொருள் தயாரித்தல் பாதுகாப்பு காரணிகளான டை மெத்தில் சல்ஃபாக்சைடு, கிளிசரால் அல்லது சுக்ரோஸ் ஆகியன சேர்க்கப்படுகின்றன. இத்தகைய பாதுகாப்பு காரணிகள் உறைகுளிர் பாதுகாப்பு செயல் பாதுகாப்பான்கள் என்று அழைக்கப்படுகின்றன. இந்த பாதுகாப்பு காரணிகள் தீவிர குளிர் விளைவுகளில் இருந்து செல்கள் அல்லது திசுக்களை பாதுகாக்கின்றன.
# உணவு பதப்படுத்தல்

## வெற்றிட வரிந்துகட்டல்

பொதுவாகக் காற்று புகாதப் பை அல்லது பாட்டிலில் உணவுகளை சேமித்து வெய்ப்பது தான் வெற்றிட வரிந்து கட்டல் ஆகும். வெற்றிட சூழலில் பிராணவாயு குறைவாக உள்ளத்தால் பாக்டீரியாக்களால் உயிர் வாழ இயலாது.ஆதலால் உணவை கெடாமல் பாதுகாக்கலாம். வெற்றிட-வரிந்துகட்டல் பொதுவாக முந்திரி போன்றவற்றை சுவைக் குறையாமல் சேமிக்கப் பயன்படுகிறது.
# உணவு பதப்படுத்தல்

## ஊறுகாய்களிலும்

எண்ணெய் மற்றும் வினிகர் உணவைக் கெடுக்கும் நுண்ணுயிர்களின் வளர்ச்சியைத் தடுக்கிறது . பழங்கள் மற்றும் காய்கறிகள் பெரும்பாலும் இந்த முறையில் பாதுகாக்கப்படுகின்றன.
# உணவு பதப்படுத்தல்

## உப்பிடல்

" or "pink salt." It's typically a combination of salt and sodium nitrite, with the pink color added to distinguish it from ordinary salt.]]
உப்பிலிடுதல் சவ்வூடுபரவல் என்ற செயல்முறை மூலம் இறைச்சியில் இருந்து ஈரப்பதம் ஈர்க்கிறது. இறைச்சியை, உப்பு அல்லது சர்க்கரை, அல்லது இரண்டும் சேர்தது உபயோகப்படுத்திக் குணப்படுத்தலாம். [ [ நைட்ரேட் ] ] மற்றும் அமில் அடிக்கடி இறைச்சியை குணப்படுத்துவதற்கும் பண்பு இளஞ்சிவப்பு நிறம் பங்களிக்க மற்றும் க்ளோஸ்ட்ரிடியும் botulinum தடுப்புப் பங்களிக்க பயன்படுத்தப்படுகின்றன.
# உணவு பதப்படுத்தல்

## சர்க்கரை

சர்க்கரை பழங்களை பாதுகாக்க உதவுகிறது .ஆது ஆப்பிள் மற்றும் ப்ளம்ஸ், சர்க்கரை பாதாமி போன்ற பழங்களை பானகம் ஆகவோ அல்லது கட்டி ஆகவோ மாற்றப்பட்டு காய்ந்த நிலையில் அடுக்கி வைக்கப்படுகிறது .இதே முறையில் இஞ்சி,சிட்ரஸ் பழங்கள் (தலாம் கேண்டி), ஆஞ்சலிகா போன்ற பழங்களின் தோள்களும் பயன்படுத்தப்படுகிறது. .
# உணவு பதப்படுத்தல்

## புகை போடுதல்

புகை போடுதல், அழியக் கூடிய உணவு பொருட்களின் அடுக்கு வாழ்க்கையை நீளமாக்கப் பயன்படுத்தப்படுகிறது. இந்த விளைவு விறகுப் போன்ற தாவர பொருட்களை எரிப்பதான் மூலம் வரும் புகையை உணவின் மீது பட வைப்பதின் மூலம் பதப்படுத்தப்படுகிறது. பொதுவாக சுத்தம் செய்யப்ப்பட்ட இறைச்சிகள் மற்றும் மீன்களை பாதுகாக்கப் பயன்படுகிறது. பழங்கள் மற்றும் சிவப்பு மிளகு போன்ற காய்கறிகள் ,பாலாடைக் கட்டிகள்,மசாலாகள் மற்றும் பானங்களின் சேர்வையுருபுக்களான மால்ட் மற்றும் தேநீர் இலைகளும் இவ்வாறு புகையில் ஊட்டப்படுகின்றன. ஆனால் இவை பெரும்பாலும் சமைக்கவும் வாசனைக்காகவும் பயன்படுத்தப்படுகின்றன. இது அநேகமாக தீயால் சமைக்கும் வளர்ச்சிக்கு பின்னர் எழுந்த பழமையான உணவு பாதுகாப்பு முறைகளில் ஒன்றாகும்.
# உணவு பதப்படுத்தல்

## செயற்கை உணவு சேர்க்கைகள்

செயற்கை உணவு சேர்க்கைகள் நுண்ணுயிர் கொல்லிகளாக இருக்கலாம்.இவை பாக்டீரியா,மற்றும் பூஞ்சை (மோல்ட்), ஆக்சிஜனேற்றத் தடுப்பான் உட்பட(ஆக்சிஜன் உறிஞ்சுபவை) வளர்ச்சியைத் தடுக்கும். பொதுவான நுண்ணுயிர் கொல்லி பதனச்சரக்குகளில் [ [ கால்சியம் ப்ரொபியோனேட் ] ] , [ [ சோடியம் நைட்ரேட் ] ] கள் (சல்பர் டை ஆக்சைடு, [ [ சோடியம் பைசல்பைட் ] ], [ [ பொட்டாசியம் ஹைட்ரஜன் சல்பைட் ] ] ,) மற்றும் டை சோடியம் [ [ EDTA ] ] முதிலியன உள்ளடங்கும் {3சல்பைட் . [ [ BHA ] ] மற்றும் பிஹெச்டி ஆக்சிஜெனேற்றத்தடுப்பான்களில் உள்ளடங்கும். மற்ற பதனச்சரக்குகளில் பார்மாலிஹைட் (வழக்கமாக தீர்வு), குளுட்டரால்டிஹைடு (நிறையும் பூச்சிகள்), எத்தனால் மற்றும் {14மீதைல் குளோரோஐசோதியாசோலினோன் உள்ளடங்கும்.
# உணவு பதப்படுத்தல்

## ஊறுகாய்த்தல்

ஊறுகாய்த்தல் என்ற முறை உண்ணத்தக்க நுண்ணுயிர் கொல்லி திரவத்தில் உணவை பதப்படுத்துதலாகும். ஊறுகாய்த்தலை இரசாயன ஊறுகாய்த்தல் மற்றும் நொதித்தல் ஊறுகாய்த்தல் என்று இரண்டு வகைகளாகப் பிரிக்கலாம்.
# உணவு பதப்படுத்தல்

## ஊறுகாய்த்தல்

### இரசாயன ஊறுகாய்த்தல்

இரசாயன ஊறுகாய்த்தலில், உணவு பாக்டீரியா மற்றும் மற்ற நுண்ணிய உயிரினங்களின் வளர்ச்சியைத் தடுக்கும் அல்லது கொல்லும் ஒரு உண்ணத்தக்க திரவத்தில் வைக்கப்படுகிறது. பொதுவான ஊறுகாய்த்தல் கர்த்தாக்களில் உப்பு நீர்(அதிக அளவு உப்பு),காடி, மது மற்றும் காய்கறி எண்ணெய், குறிப்பாக ஆலிவ் எண்ணெய் அதுமட்டுமின்றி வேறு பல எண்ணெய்களும் உள்ளடங்கும். பதப்படுத்தப்படும் உணவு ஊறுகாய்த்தல் கர்தாவால் நிரம்ப ,வெப்பமயமாக்குதல் அல்லது கொதிக்கவைத்தல் போன்றவற்றை பல இரசாயன ஊறுகாய்த்தல் செயல்முறைகள் ஈடுபடுகின்றன. இதனால் பதப்படுத்தப்படும் உணவு ஊறுகாய் கர்த்தாக்களினால் முழுமையாக நனைக்கப்படுகிறது. பொதுவான இரசாயன ஊறுகாய்த்த உணவுகளில் வெள்ளரிக்காய்,மிளகு,சோள மாட்டுமாமிசம்,ஹெர்ரிங் மற்றும் முட்டைகள்,பிக்கலில்லி போன்றக் கலவை காய்கறிகள் ஆகியவை உள்ளடங்கும்.
# உணவு பதப்படுத்தல்

## ஊறுகாய்த்தல்

### நொதித்தல் ஊறுகாய்த்தல்

நொதித்தல் ஊறுகாய்த்தலில், உணவு, லாக்டிக் அமிலத்தை உருவாக்கும் செயல்முறை மூலம் தானாகவே பதப்படுத்தும் கர்த்தாவை உருவாக்கும். நொதித்த ஊறுகாய்களில் சார்க்ராட், நுகாசுக்கே , கிமிச்சி , சுர்ஸ்ட்ராமிங் , மற்றும் கர்டிடோ ஆகியவை உள்ளடங்கும்.சில ஊறுகாய்த்த வெள்ளரிகளும் நொதிக்கபடுகின்றன.
# உணவு பதப்படுத்தல்

## கடுங்கார நீர்

சோடியம் ஹைட்ராக்சைடு பக்டீரியா வளர முடியாத அளவிற்கு உணவை காரமாக்குகிறது. உணவின் சுவை மற்றும் நெசவு மாறுமளவிற்கு கடுங்காரநீர் உணவில் உள்ள கொழுப்புகளை மாற்றிவிடும் லூட்பிச்க் சில ஆலிவ் சமையல் செய்ய, அதன் தயாரிப்பு படு பயன்படுத்துகிறது.சில ஆலிவ் உணவு வகைகளை போல லுட்பிஸ்கும் கடுங்கார நீரை அதன் ஆக்கத்தில் பயன்படுத்தும். நூற்றாண்டின் முட்டைகளின் நவீன சமையல்களில் கூட கடுங்காரனீர் தேவைப்படுகிறது.
# உணவு பதப்படுத்தல்

## பதப்படுத்தல் மற்றும் புட்டியில் இடப்படுதல்

பதப்படுத்துதல் என்பது உணவை சமைத்து கிருமி நீக்கப்பட்ட பாட்டில்/ஜாடிகளில் அடைத்து, அவற்றை,மீதமுள்ள பாக்டீரியாக்களை கொல்ல அல்லது வலு இழக்க செய்ய, அடைப்பாகளை நன்கு கொதிக்க வைப்பது ஆகும்.(இது ஒரு விதமான கிருமி நீக்கும் முறை ஆகும்) கிருமி உணவுகள் கெடுவதிலிருந்து இயற்கையாகப் பாதுகாத்துக்கொள்ளும் தன்மை வேறுபட்டது மற்றும் அதன் கடைசி செயல்முறை அழுத்த சமைப்பானில் நடைபெறுவது தேவையானதாக இருக்கலாம். அது நிக்கோலா அப்பேர்டால் கண்டுபிடிக்கப்பட்டது. [13] அதிக அளவில் அமிலங்களைக் கொண்ட ஸ்ட்ராபெரி போன்ற பழ வகைகளுக்கு பதனபொருட்கள் தேவையில்லை:குறுகிய கொதிக்கும் சுழற்சி மட்டுமே தேவைப்படும் ஆனால் தக்காளி போன்ற பழங்களுக்கு அதிக நேர கொதிப்பும் மற்ற அமிலங்களும் தேவைப்படுகிறது. அமில அளவு குறைவாக உள்ள காய்கறி மற்றும் இறைச்சிகளுக்கு அழுத்தப்பதப்படுதல் தேவையாகும். புட்டியில் பதப்படுத்தப்பட்ட உணவுப் பொருட்கள்,புட்டி திறந்தால் உடனடியாக கெட்டுப்போகும் ஆபத்தில் உள்ளன.
தரக்கடுப்பாட்டின் குறைவினால் நீரும் நுண்ணுயிர்களும் பதனப் பெட்டிக்குள் செல்லக்கூடும். பெரும்பாலான இத்தகைய தோல்விகளினால் ஏற்படும் உட்சிதைவு வாயுக்களை தயாரிப்பதனால் புட்டி பெருத்து வெடித்துவிடுவதனால் அவற்றை எளிதில் கண்டறிய முடியும். எனினும்,தரக்குறைவான உற்பத்தியின் காரணத்தினால் (குறைவான செயலாக்கம்) பதனப்படுத்தப்பட்ட உணவில் காற்றில்லா உயிரினமான குளோஸ்ற்றிடயும் போட்டு லீனியும் நச்சு உண்டாக்கி கடுமையான நோய் அல்லது மரணத்தை உண்டாக்கிய உதாரணங்கள் உள்ளன. இவ்வுயிரினம் எந்த வாயுவோ அல்லது சுவையோ தயாரிப்பதில்லை.அதை சுவையாலும் நாற்றத்தினாலும் கண்டுபிடிக்க இயலாது. அதன் நச்சு சமைப்பதினால் செயலிழந்துவிடுகிறது. சமைத்த காளான்களை , மோசமாக கையாண்டப் பின்னர் பதப்படுத்தினால் ச்டப்ய்லோகோச்கிஸ் ஆரஐஷ் என்ற நுண்ணுயிரின் வளர்ச்சியை அதிகரிக்கும் இது பின்னர் கொதிக்கவெய்ப்பதினாலும் பதப்படுதுவதினாலும் அழிக்கமுடியாத ஒரு நச்சுப்பொருளை உண்டாக்கும்.
# உணவு பதப்படுத்தல்

## சர்க்கரை

சர்க்கரை பாகு போல் பதப்படுத்துதல் உணவுப் பொருட்களை கெட்டிப்படுத்தினால் ஜெல்லாக மாறக்கூடிய பொருட்களில் பதனப்படுதலாம். [ [ ஜெலட்டின் ] ] , [ [ அகர் ] ], [ [ மக்காச்சோளம் மாவு ] ], மற்றும் கிழங்குவகை மாவு ஆகியவை இவ்வகையான பொருட்களில் அடங்கும். சீன மக்கள் குடியரசின் ஃபுஜியன் மாகாணத்தில் இருக்கும் ஜியாமெனில் ஒரு சுவையாக இருக்கும் ஈல்ஸ் மற்றும் எல்வெர்ஸ் , மற்றும் சிபுன்குலிட் புழுக்கள், போன்ற உணவுப்பொருட்களை சமைத்தால் இயற்கையாகவே ஒரு புரதஜெல் உருவாகின்றன. பாகு போல் பதப்படுத்தப்பட்ட ஈல்ஸ் லண்டன் கிழக்கு பகுதியில் ஒரு சுவையான உணவு ஆகும். அவர்கள் அதை வேக வைத்து பிசைந்த உருளைக்கிழங்குடன் சாப்பிடுகிறார்கள். இறைச்சி கலந்த மசியல் உள்ள தொட்டியில் வளர்க்கப்படும் இந்த இன இறைச்சிகள், 1950 வரை இனிய வெட்டுக்கள் பிரிட்டனில் இறைச்சி பரிமாறும் ஒரு பொதுவான வழி இருந்தன.  
பாதுகாத்தல் இறைச்சி ஒரு பாரம்பரிய பிரித்தானிய வழியில் (குறிப்பாக இறால்) ஒரு தொட்டியில் அதை அமைத்து மற்றும் ஒரு அடுக்கு கொழுப்பு அதன் மேல் வைத்து அடைத்துவைக்கப்படும்.
# உணவு பதப்படுத்தல்

## ஜுக்கிங்

இறைச்சி, ஒரு மூடப்பட்ட மண் பாண்டம் குடத்தில் வைக்கப்படுவதன்மூலம் பாதுகாக்கும் செயல்முறை ஜுக்கிங் ஆகும். இந்த முறையில் பாதுகாக்கப் பட வேண்டிய இறைச்சியை துண்டுகளாக வெட்டி உப்பு அல்லது குழம்புடன் இறுக்கமான சீல் குடத்தில் வைத்து சுண்டவைக்கப்படுகிறது. சிவப்பு ஒயின் மற்றும் / அல்லது விலங்குகளின் இரத்தத்தை சமையலின் போது சேர்த்துக்கொள்ளலாம். ஜுக்கிங் 20 ஆம் நூற்றாண்டின் மத்தியில் வரை இறைச்சிகளை பாதுகாக்கும் ஒரு பிரபலமான முறையாக இருந்தது.
# உணவு பதப்படுத்தல்

## வீசுகதிர்வீழல்

உணவு கதிர்வீச்சு என்பது [19] உணவுகளை அயனாக்கற்கதிர்ப்பில் வெளிக்காட்டுதல் ஆகும்; துரிதப்படுத்திகள் காமா கதிர்கள் (கோபால்ட் -60 அல்லது சீசியம் -137 என்ற கதிரியக்க ஆதாரங்களில் இருந்து வெளிப்படுவது) இருந்து உயர் ஆற்றல் எலக்ட்ரான் கள் அல்லது [ [ X-கதிர்கள் ] ] ஒன்று. இந்த சிகிச்சை [ [ பாக்டீரியா ] ], [ [ அச்சுகள் ] ] , மற்றும் பூச்சிகளை அழிப்பது , பழுப்பதை மற்றும் பழங்கள் கெடுவதை குறைக்கும் , மற்றும் மலடு தூண்டுப்படுவது அதிக அளவுவின் உட்பட விளைவுகளாகும். இந்த தொழில்நுட்பம் பேஸ்ச்சிரய்சேஷன் ஒப்பிடலாம்;அதனால் இதை குளிர் பேஸ்ச்சிரய்சேஷன் என்று அழைக்கலாம். ஆனால் இது அடிப்படையாக பேஸ்ச்சிரய்சேஷன் அல்ல, வெப்ப சிகிச்சை ஒரு குறைந்தபட்ச வெப்பநிலை மற்றும் வெளிப்பாடு குறைந்தபட்ச கால கவனிப்பு கருத்தில் கீழ் நுண்ணுயிரிகள் நீக்குதல் உறுதி அதேசமயம் அது அதிகரிக்கும் (மடக்கை) நடவடிக்கை மூலம் நுண்ணுயிர் சுமை குறைகிறது.
கதிரியக்க செயல்முறை அணு ஆற்றல் தொடர்பில்லாமல் இருக்கிறது, ஆனால் அது [ [ அணு ] ] உலைகள் உற்பத்தியில்லிருந்து வரும் கதிரியக்க நூக்லைட்டில்லிருந்து இருந்து உமிழப்படும் கதிர்வீச்சை பயன்படுத்தலாம். அயனாக்கற்கதிர்ப்பு வாழ்க்கைக்கு கேடு விளைவிக்கும். இந்த காரணத்திற்காக, கதிரியக்க வசதிகள் செயல்முறை ஒரு பெரிய பாதுகாப்பான அறையினுள் நடத்தப்படுகிறது. கதிர்வீச்சு பாதுகாப்பு நடைமுறைகள் போன்ற வசதிகளால் தொழிலாளர்கள் மற்றும் சூழலில் உள்ள உயிரிணங்களுக்கு பாதிப்பு இல்லாமல் தடுக்கலாம்.. கதிரியக்கப்பட்ட உணவு கதிரியக்கம் உடைய உணவாக மாறிவிடாது. இது தேசிய மற்றும் சர்வதேச நிபுணர்களால் அறிவிக்கப்பட்டது. தேசிய மற்றும் சர்வதேச நிபுணர்கள் கதிரியக்கப்பட்ட உணவு ஆரோக்கிகரமானது என்று அறிவித்துள்ளார்கள். WHO மற்றும் FAO போன்ற ஐ.நா. அமைப்புகள் உணவு கதிரியக்க பயன்படுத்துவதில் ஒப்புதலில் உள்ளன. சர்வதேச சட்டம் கதிரியக்கப்பட்ட உணவு பயன்படுத்துதலின் பற்றி உலகளவில் பொதுவாக எந்த சட்டமும் அமைக்கப்படவில்லை. உலகின் சில இடங்களில் அது தடைசெய்யப்பட்டுள்ளது மற்றிடங்களில் தடையில்லை. கதிர்வீச்சு குறைந்த தரத்திலான அல்லது அசுத்தமான உணவுப்பொருளை விற்பனை செய்ய கூடியதாக மாற்றுகிறது.  
சுமாராக 40 நாடுகளில் ஒரு வருடத்தில் 500,000 டன்கள் உணவு கதிர்வீச்சினால் பாதுகாக்கப்பட்டு பின் உபயோகபடுதப்படுகிறது. இதில் அதிகத் தொகை உணவுகள் மசாலா மற்றும் ஊறுகாய் போன்ற பொருட்களாகும்.
# உணவு பதப்படுத்தல்

## துடிப்பு மின்புலம் எலக்ட்ரோபோரேஷன்

துடிப்பு [ [ மின்புலம் ] ] எலக்ட்ரோபோரேஷன் ஒரு வலுவான மின்புலம் மூலம் செல்கள் செயல்படுத்தும்போது ஒரு முறை உள்ளது. PEF செயல்முறையில்,அந்த பொருள் இரண்டு மின் வாய்க்கு இடையில் வைக்கப்பட்ட பின் துடிப்பு மின்சார துறையில் பயன்படுத்தப்படும் இடையே வைக்கப்படுகிறது. அந்த மின்புலம் செல் அணுச்சவ்வுனுள் உள்ள ஓட்டைகளை பெரியதாக்கி,அதனுள் இருந்தவற்றை வெளியிட்டு அதனை கொன்றுவிடும். இந்த தொழில்நுட்பத்தை வளர்க்க இதில் ஆராய்ச்சி செய்யப்பட்டு வருகிறது.
# உணவு பதப்படுத்தல்

## மாற்று வளிமண்டலம்

உணவை சுற்றியுள்ள வளிமண்டலத்தில் மாற்றம் ஏற்படுத்துவதின் மூலம் உணவை பாதுகாக்கலாம்.Winnipeg, June 1992, Caspit Press, Jerusalem, pp 71–83.</ref> பாதுகாப்பது மிகக் கடினமாக இருக்கும் வேளையில் அந்த உணவை பாதுகாக்க பிரானவாயு(O<sub>2</sub>) மற்றும் கார்பன் டை ஆக்சைடின் செறிவுனை மாற்றி ஒரு பையினுள் தொகுக்கப்படுவதன் மூலம் அந்த உணவை பாதுகாக்கலாம். இதன் மூலம் நம்மால் காய்கறிகளின் தோற்றம் மற்றும் நெசவு மாறாமல் பாதுகாக்கலாம் அனால் அந்த காய்கறியில் உள்ள ஊடச்சத்தினை தக்க வைக்கமுடியாது.
தானியங்கள், கீழ்வரும் முறையின் மூலம் பாதுகாக்கலாம்: [ [ கார்பன் டை ஆக்சைடை ] ] ஒரு சிலின்டரின் மூலம் வெளியேற்றி பாதுகாக்கலாம்.  
கார்பன் டை ஆக்சைடு, பூச்சிகள் தானியங்களுக்கு சேதம் விளைவிக்காமல் தடுக்கிறது. இந்த வழியில் சேமித்து தானியங்கள் ஐந்து ஆண்டுகள் வரை சேதம் இல்லாமல் பாதுகாக்கலாம்.  
98% அல்லது அதிக செறிவு உள்ள [ [ நைட்ரஜன் வாயு ] ] (N<sub>2</sub>) ஹைபாக்சியா மூலம் தானியத்தில் உள்ள பூச்சிகளை கொல்ல பயன்படுத்தப்படுகிறது. [30] கார்பன் டை ஆக்சைடு [ [ hypercarbia ] ] மூலம் உயிரிணங்களை கொலை செய்கிறது மேலும் அதன் செறிவை பொருத்து [ [ hypoxia ] ] மூலம் கொல்லும் திறன் உடையது..இந்த ரசவாத முத்திரை பராமரிக்க முடியாது சூழ்நிலைகளில், கார்பன் டை ஆக்சைடு [ [ fumigation ] ] என்ற முறையில் பயன்படுத்தப்படுகிறது.  
கட்டுப்படுத்தப்பட்ட வளிமண்டல சேமிப்பு (CA): "CA சேமிப்பு என்பது இரசாயன செயல்முறை ஆகாது. இந்த முறையில் சீல் அறைகளில் ஆக்சிஜன் நிலைகளை நாம் 21 சதவிகிதத்தில் இருந்து, 1 சதவீதம் அல்லது 2 சதவிகிதம் வரை குறைக்கவேண்டும். வெப்பநிலை ஒரு நிலையான 32 டிகிரி பாரன்ஹீட்டில் இருந்து 36 டிகிரி பாரன்ஹீட்வரை வைக்கப்படுகின்றன. ஈரப்பதம் 95 சதவீதத்தில் தக்க வைக்கப்படுகிறது மற்றும் கார்பன் டை ஆக்சைடின் சதவீதம் நம் கட்டுப்பாட்டினுள் இருக்க வேண்டும். அறைகளில் சரியான நிலைமைகள் வெவ்வேறு விதமான ஆப்பிள்களை பொருத்து அமைக்கப்படுகிறது. ஆராய்ச்சியாளர்கள் சிறந்த தரத்தை அடைவதற்கு ஒவ்வொரு வகையான உணவுக்கும் அதற்கேற்ற சுற்றுப்புற நிலைமையை கண்டறிவார்கள். கணினிகள் நிலைமைகளை தொடர்ந்து வைத்திருக்க உதவும்.  
காற்று புகாத சேமிப்பில்(சில நேரங்களில் ரசவாத சேமிப்பு என்று அழைக்கப்படும்) பூச்சிகள் மற்றும் பூஞ்சைகளின் சுவாசம் மூடப்பட்ட வளிமண்டலத்தை மாற்றிவிடுவதன் மூலம் தானியங்கள் சேதம் இல்லாமல் பாதுகாக்கப்படுகிறது. முறையின் வெற்றி சீல், தானிய ஈரப்பதம், மற்றும் வெப்பநிலை சரியான கலவையை நம்பியுள்ளது. [34]
# உணவு பதப்படுத்தல்

## நோன்தெர்மல் பிளாஸ்மா

இந்த செயல்முறை ஹீலியம் அல்லது நைட்ரஜன் போன்ற ionised வாயு மூலக்கூறுகள் ஒரு 'நெருப்பு' உணவு மேற்பரப்பில் பாடங்கள். இந்த முறை மைக்ரோ உயிரினங்களை உணவின் மேற்பரப்பில் அழித்துவிடும்.
உயர் அழுத்த உணவு பதனச்சரக்கு  
உயர் அழுத்த உணவு பதனச்சரக்கு அல்லது [ [ pascalization ] ] என்பது உயர் அழுத்தத்தை பயன்படுத்தும் ஒரு உணவை பாதுகாக்கும் தொழில் நுட்பமாகும். 2005 இல் இந்த செயல்முறை பல்வேறு வகையான பொருட்களை பாதுகாக்க வழிவகுத்தது உதாரணத்திற்கு ஆரஞ்சு சாறு,guacamole.....  
நிலத்தில் புதைத்தல்  
உணவு அடக்கம் பல காரணிகளினால் அதை பாதுகாக்க முடியும்: ஒளி பற்றாக்குறை, பிராணவாயு பற்றாக்குறை, மண்ணில் குளிர் வெப்பநிலை, pH அளவு. அடக்கம், உப்பிலிடுதல் அல்லது நொதித்தல் போன்ற மற்ற முறைகளோடு இணைந்து செயல்படுத்தலாம். பெரும்பாலான உணவுகள் அதிகமான உப்பு அல்லது மிகவும் வரண்டுபோன மண்ணில் புதைத்து வைத்து பாதுகாக்கலாம்.  
பல வேர் காய்கறிகள் கெடாமல் இருப்தற்கான எதிர்ப்புத்தன்மை அதிகம் ஆதலால் அவற்றை இருண்ட குளிர்ந்த இடத்தில் சேமித்தாலே நீண்ட நாள் கெடாமல் இருக்கும்.
# உணவு பதப்படுத்தல்

## நுண்ணிய உயிரினத்தின் கட்டுப்படுத்தப்பட்ட பயன்பாடு

பாலாடைக்கட்டி , சாராயம் போன்றவை நீண்ட நாள் கெடாமல் இருக்கும் ஏனென்றால் அவை தயாரிக்கும் பொழுதே சில குறிப்பிட்ட நுண்ணுயிரினங்கள் சேர்க்கப்படுகிறது அவை இது கெடாமல் பாதுகாக்கின்றன. இந்த நுண்ணிய உயிரினங்கள் தன்னை சுற்றி நச்சு சூழலை ஏற்படுத்திக்கொள்வதினால் எல்லாக்கிருமிகளையும் அழித்துவிடும்.
# உணவு பதப்படுத்தல்

## உயிரியப் பதப்படுத்துதல்

உயிரியப் பதப்படுத்துதல் என்பது ஆண்டிமைக்ரோபயல்களை கட்டுப்படுத்தி உணவை பாதுகாத்தல் ஆகும். பயனுள்ள பாக்டீரியா அல்லது நொதித்தலின் தயாரிப்புகள் உணவை கெடாமல் வைப்பதர்க்கும் உணவில் உள்ள கிருமிகளை கட்டுப்பாட்டுக்குள் வைத்திருக்க உதவுகிறது. மக்களுக்கு இந்த முறையின் மேல் உள்ள கவனம் அதிகரித்து வருகிறது. It is a benign ecological approach which is gaining increasing attention.. [48]  
லாக்டிக் அமிலம் பாக்டீரியா: லாக்டிக் அமிலம் பாக்டீரியாகளுக்கு விரோத பண்புகள் உள்ளதால் அவை உயிரியப்பதனச்சரக்காக பயன்படுத்தப்படுகிறது. லாக்டிக் அமிலம் பாக்டீரியா சத்துக்காக போட்டியிடும் போது, அவற்றின் உயிரின கழிவுகளில் பெரும்பாலும் லாக்டிக் மற்றும் அசிட்டிக் அமிலம், [ [ ஹைட்ரஜன் பெராக்சைடு ] ], மற்றும் பெப்டைட் பாக்டீரியோசின் கள் போன்ற ஆண்டிமைக்ரோபயல்கள் அடங்கும். சில லாக்டிக் அமிலம் பாக்டீரியாகள் நுண்ணுயிர் nisin, உற்பத்தி செய்யும்,இது பயனுள்ள பதனச்சரக்கு ஆகும்.. [49] [50]  
இந்த நாட்களில்,லாக்டிக் அமிலம் பாக்டீரியா பாக்டீரியோசின்கள் தடை தொழில்நுட்பத்தில் பயன்படுத்தப்படுகின்றது. மற்ற பாதுகாக்கும் நுட்பங்களை இணைந்து அவற்றை பயன்படுத்தினால் எளிமையாக கெட்டுப்போவதற்கு காரணமான பாக்டீரியா மற்றும் கிருமிகளை கட்டுப்பாட்டுக்குள் வைத்துக்கொள்ளலாம் மேலும் பல்வேறு வகையான நுண்ணிய உயிரினங்களின் நடவடிக்கையை தடுத்து உணவு கெடாமல் பாதுகாக்கலாம்.
# உணவு பதப்படுத்தல்

## தடை தொழில்நுட்பம்

தடை தொழில்நுட்பம் என்பது ஒன்றுக்கு மேற்பட்ட உணவு பதப்படுத்தும் முறைகளை பயன்படுத்தி உணவிணை கெட்டு போகமல் பாதுகாக்கும் தொழில் நுட்பமாகும். அணுகுமுறை இணைப்பதன் மூலம் எல்லாக் கிருமிகளின் வெளியேற்றத்தை உறுதி செய்வதே ஆகும். இந்த அணுகுமுறையின் படி கிருமி சில தடைகளை கடந்தால் தான் உணவில் சுறுசுறுப்பாக இருக்க முடியும். தடைகளை சரியான சேர்க்கையில் அமைத்தால் தான் அனைத்து நோய்க்கிருமிகளும் இறுதி விளைப்பொருளில் வெளியேற்றப்படும்.[53]  
தடை தொழில்நுட்பம் நுண்ணுயிர் பாதுகாப்பு மற்றும் ஸ்திரத்தன்மை, அத்துடன் organoleptic மற்றும் ஊட்டச்சத்து தரம் மற்றும் உணவு தயாரிப்பு களின் பொருளாதார நிலைத்தன்மையைப் பாதுகாப்பாக அந்த தடைகளை அறிவார்ந்த சேர்க்கைப் போன்று Leistner (2000) வரையறுத்துள்ளார். [54] organoleptic உணவுத் தரமானது அதன் தோற்றம், சுவை, மணம், மற்றும் கட்டமைபைக் குறிக்கின்றது.  
உணவு தயாரிக்கும் பொழுது அதிக வெப்பநிலையை தக்கவைத்துக்கொள்வது, குறைந்த வெப்பநிலை உள்ள இடத்தில் சேமித்து வைப்பது, தண்ணீர் செயல்பாடு அல்லது ரெடொக்ஸ் திறனை குறைப்பது, அமிலத்தன்மையை அதிகரிப்பது இவையெல்லாம் கிருமிகளை சுறுசுறுப்பாக இருக்க விடாமல் செய்யும் தடைகளாகும்.  
நோய்க்கிருமிகளின் வகை மற்றும் அதன் அபாயத்தைப் பொருத்து தேவையான தடைகளை பயன்படுத்தி அவற்றை உணவை கெடவிடாமல் தடுக்கலாம்.
<>
| Principal hurdles used for food preservation (after Leistner, 1995) |  |  |
| --- | --- | --- |
| உயர் வெப்பநிலை | F | வெப்பமாக்கல் |
| தாழ்வெப்பநிலை | T | குளிர்வித்தல், உறைபனி |
| குறைந்த[ [ நீர் செயல்பாடு ] ] | a<sub>w</sub> | உலர்த்துதல், பாதுகாத்தல் |
| அதிகரித்த அமிலத்தன்மை | pH | அமிலம் சேத்துக்கொல்லுதல் அல்லது உருவாக்குதல் |
| குறைக்கப்பட்ட ரெடொக்ஸ் பொடென்ஷியல் | E<sub>h </sub> | பிராணவாயுவை நீக்குதல் அல்லது அஸ்கார்பேட்டை சேத்துக்கொல்லுதல் |
| உயிரியல் பதனச்சரக்கு | நுண்ணுயிர் நொதித்தல் |  |
| மற்ற பதனச்சரக்கு | Sorbateகள், sulfiteகள், nitriteகள் | } |
</>
# வார்ப்புரு:தகவற்சட்டம் தனிமம்/ஓரிடத்தான்கள் சிதைவு4

|-
| | <sup>}</sup>}
| | }
| | }
| }
| }
| }
|-
| }
| }
| }
|-
| }
| }
| }
|-
| }
| }
| }<noinclude>  
</noinclude>
# சீபோர்கியம்

**சீபோர்கியம்(Seaborgium)** ஒரு வேதியியல் தனிமம் ஆகும். இதன் குறியீடு **Sg**, அணு எண் 106. சீபோர்கியம் கதிரியக்கத் தனிமம் ஆகும். இதன் ஓரிடத்தான் <sup>271</sup>Sg ஆகும். சீபோர்கியம்-271 இன் அரைவாழ்வுக் காலம் 2.4 மணித்துளிகள்.  
இத்தனிமம் யுரேனியப் பின் தனிமங்களுள் ஒன்றாகும். திமீத்ரி மெண்டெலீவ் சீபோர்கியம் இருக்கும் என்று கணித்தார். தனிம அட்டவணையில் தங்குதன் கீழே இருப்பதால் **எகா-தங்குதன்** என்று அழைத்தார்.
# டாடா எஸ்ஐஏ ஏர்லைன்ஸ்

**டாடா எஸ்ஐஏ ஏர்லைன்ஸ்** என்பது டாடா நிறுவனம் இந்தியாவில் தொடங்கும் இரண்டாவது விமான சேவை ஆகும். இதற்கு முன்னர் மலேசியாவைச் சேர்ந்த ஏர் ஏசியா நிறுவனத்துடன் ஒப்பந்தம் செய்துள்ளது. இந்நிறுவனத்தின் தலைமையிடம் டெல்லி ஆகும்.
# டாடா எஸ்ஐஏ ஏர்லைன்ஸ்

## துவக்கம்

10 கோடி டாலர் செலவில் டாடா நிறுவனத்துக்கு 51 சதவீத பங்குகளும், சிங்கப்பூர் ஏர்லைன்சுக்கு 49 சதவீத பங்குகளும் கொண்டிருக்கும். இந்நிறுவனம் உள்நாடு மற்றும் வெளிநாட்டு விமான சேவை அளிக்க முடிவு செய்துள்ளது.
# மெண்டலீவியம்

**மெண்டலீவியம்(Mendelevium)** ) ஒரு வேதியியல் தனிமம் ஆகும். இதன் குறியீடு **Md** (முன்னர் **Mv**), அணு எண் 101. இது ஒரு கதிரியக்க உலோகம் ஆகும். யுரேனியப் பின் தனிமங்களுள் ஒன்றாகும். ஆக்டினைடுகளில் ஒன்றாகும். திமீத்ரி மெண்டெலீவ்வின் பின் பெயரிடப்படுள்ளது.
# மெண்டலீவியம்

## இயற்பியல் பண்புகள்

கால அட்டவணையில், மெண்டலீவியம் ஆக்டினைடு பெர்மியத்திற்கு வலதுபுறத்திலும், ஆக்டினைடு நோபிலியத்திற்கு இடதுபுறத்திலும், இலாந்தனைடு தூலியத்திற்கு கீழேயும் அமைந்துள்ளது. மெண்டலீவியம் உலோகம் இன்னும் மொத்த அளவில் தயாரிக்கப்படவில்லை. மேலும் மொத்தமாக தயாரிப்பது தற்போது சாத்தியமற்றது. ஆயினும்கூட, பல கணிப்புகள் மற்றும் சில பூர்வாங்க சோதனை முடிவுகள் அதன் பண்புகள் குறித்து ஆய்வு செய்யப்பட்டுள்ளன.
# லட்சுமி மேனன் (நடிகை)

::  
**லட்சுமி மேனன்** (பிறப்பு: மே 26, 1996) கேரளாவைப் பூர்வீகமாகக் கொண்ட இந்தியத் திரைப்பட நடிகை ஆவார். இவர் தமிழ் மற்றும் மலையாளத் திரைப்படங்களில் நடித்துள்ளார். முதலில் மலையாளத்தில் வெளிவந்த ரகுவிண்டெ சுவந்தம் ரசியா (2011) என்ற திரைப்படத்தில் நடித்தார். வணிகரீதியான வெற்றியைத் தேடித்தந்த, சுந்தர பாண்டியன் மற்றும் கும்கி திரைப்படங்களின் மூலமாக தமிழ்த் திரைப்படவுலகில் பெயர் பெற்றார்.
# லட்சுமி மேனன் (நடிகை)

## வாழ்க்கை

*லட்சுமி மேனன்* துபாய் கலைஞரான 'ராமகிருஷ்ணன்' மற்றும் நடன ஆசிரியர் 'உஷா' ஆகியோரின் மகள் ஆவார். இவர் தயார் மல்லாங்கிணறு என்ற ஊரில் இருக்கும் பெண்கள் உயர்நிலை பள்ளியில் நடன ஆசிரியர் ஆவர், இங்கு தான் லட்சுமி மேனன் தனது பள்ளிப்படிப்பை முடித்தார். இவர் கேராளவில் இருக்கும் தூய நெஞ்சக் கல்லூரியில் இலக்கியத்துக்கான இளங்கலை பட்டம் பெற்றுள்ளார்.
# லட்சுமி மேனன் (நடிகை)

## தொழில்

2011ம் ஆண்டு தொலைக்காட்சியில் ஒளிபரப்பான பரத நாட்டிய நிகழ்ச்சியைப் பார்த்த மலையாள இயக்குநர் *வினையன்*, ரகுவிண்டெ சுவந்தம் ரசியா என்ற மலையாளப் படத்தில் வாய்ப்பு கொடுத்தார். பின்னர் அலி அக்பர் இயக்கிய திரைப்படத்தில் வினித்துடன் நடித்தார். தமிழில் சசிக்குமாரின் சுந்தர பாண்டியனில் அறிமுகமான இவர், பின்னர் பிரபு சாலமனின் படமான கும்கி யில் விக்ரம் பிரபுவுடன் இணைந்து நடித்தார்.
2014ஆம் ஆண்டு வெளியான நான் சிகப்பு மனிதன் படத்தில் நடிகர் விஷாலுடன் உதட்டு முத்தக்காட்சியில் நடித்து பரபரப்பை கூட்டினார். திறமையான இளம் நடிகையாக வலம் வருகிறார்.
# லட்சுமி மேனன் (நடிகை)

## திரைப்படவியல்

### நடித்த திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2011 | *ரகுவிண்டெ சுவந்தம் ரசியா* | மலையாளம் |  |  |
| 2012 | *ஐடியல் கப்பிள்* | மலையாளம் |  |  |
| *சுந்தர பாண்டியன்* | அர்ச்சனா | தமிழ் | **வெற்றி** : சிறந்த தென்னிந்திய அறிமுக நடிகைக்கான பிலிம்பேர் விருது
சிறந்த அறிமுக நடிகைக்கான விகடன் விருது |  |
| *கும்கி* | அல்லி | தமிழ் | **பரிந்துரை**: சிறந்த நடிகைக்கான பிலிம்பேர் விருது - தமிழ் |  |
| 2013 | *குட்டிப் புலி* | பாரதி | தமிழ் |  |
| *மஞ்சப்பை* | கார்த்திகா | தமிழ் |  |  |
| *சிப்பி* | தமிழ் | படப்பிடிப்பில் |  |  |
| *பாண்டிய நாடு* | மலர்விழி சிதம்பரம் | தமிழ் |  |  |
| *வசந்த குமாரன்* | தமிழ் | முன் தயாரிப்பு |  |  |
| 2014 | *நான் சிகப்பு மனிதன்* | மீரா | தமிழ் |  |
| *ஜிகர்தண்டா* | கயல்விழி | தமிழ் |  |  |
| *சிப்பாய்* | தமிழ் | படப்பிடிப்பில் |  |  |
| அவதாரம் | மணிமேகலா | மலையாளம் |  |  |
| 2015 | கொம்பன் | தமிழ் | முன் தயாரிப்பு |  |
| 2016 | *றெக்க (திரைப்படம்)* | பாரதி | தமிழ் |  |
| 2021 | புலிக்குத்தி பாண்டி | பேச்சி |  |  |
# லட்சுமி மேனன் (நடிகை)

## திரைப்படவியல்

### பாடிய பாடல்கள்

| ஆண்டு | திரைப்படம் | பாடல் | இசையமைப்பாளர் | குறிப்புகள் |
| --- | --- | --- | --- | --- |
| 2014 | *ஒரு ஊருல ரெண்டு ராஜா* | "குக்குரு குக்குரு" | டி. இமான் |  |
# துகள்

**துகள்** (Particle) என்பது கனவளவு, திணிவு போன்ற இயல் மற்றும் வேதிப் பண்புகளை தரக்கூடிய ஒரு சிறிய உள்ளக இயல் பொருளாகும். இதன் பொதுவான பொருள் இதுவாக இருந்தால், இச்சொல்லை பல துறைகளில் பல்வேறு விதங்களாக பயன்படுத்தப்படுகிறது. பொதுவாக, துகள் என்பது பொருட்களின் சிறிய பகுதிகளாகும். துகள் என்பது விலகி ஒன்றிணையாத துகள்களைக் குறித்தாலும், துகள்களை உள்ளடக்கிய ஒன்றைத் **தூ**ள் (particulate) என அழைக்கப்படுகிறது.  
துகளின் மற்றொரு சொற்பொருள், "பிற சுற்றுச்சூழலுடன் தொடர்புடைய ஓர் இயல் பொருளின் தனித்த சிறு பகுதி" எனவும் கூறப்படுகிறது.
# ஒழுகினசேரி

**ஒழுகினசேரி** என்பது தமிழ்நாட்டின் தென்மாவட்டமான கன்னியாகுமரியின் தலைநகர் நாகர்கோவிலின் ஒரு பகுதியாகும். பழையாற்றின் கரையில் இது அமைந்து உள்ளது. நகைச்சுவை நடிகரும் சீர்திருத்தக் கருத்தும் கொண்ட என். எஸ். கிருட்டிணன் பிறந்த ஊர். அருகிலேயே நாகர்கோவிலுக்கு அப்பெயர் வரக் காரணமான நாகராஜா கோவில் உள்ளது. ஆற்றின் கீழ்கரையினை அடுத்து பெரிய காய்கறிச் சந்தை இயங்கி வருகிறது.
# ரகுவிண்டெ சுவந்தம் ரசியா

**ரகுவிண்டெ சுவந்தம் ரசியா** (, *ரகுவிற்கு ரசியா சொந்தம்*) என்பது 2011 ஆம் ஆண்டு வெளியான மலையாளத் திரைப்படம். வினயனின் இயக்கத்தில், ஆர். ஹரிகுமார் தயாரிப்பில் உருவானது. திலகன். சாருகாசன், மேக்னா ராஜ், லட்சுமி மேனன் ஆகியோர் நடித்துள்ளனர்.
# ரகுவிண்டெ சுவந்தம் ரசியா

## பாடல்கள்

| டபோடில் பூ நீ | சாஜன் மாதவ் | யூசபலி கேச்சேரி | கார்த்திக் ,சுசித்ரா கார்த்திக் |  |
| --- | --- | --- | --- | --- |
| காற்றே நீ கண்டோ | சாஜன் மாதவ் | யூசபலி கேச்சேரி | மஞ்சரி |  |
| தம்பிரானே இ உலகம் வாழும் | சாஜன் மாதவ் | யூசபலி கேச்சேரி | கே ஜே யேசுதாஸ் |  |
| தீ வேனல் பெற்ற பூக்கள் | சாஜன் மாதவ் | யூசபலி கேச்சேரி | சாஜன் மாதவ் ,சிசிலி | } |
# வினயன்

**வினயன்**, மலையாளத் திரைப்பட இயக்குநர் ஆவார்.
# வினயன்

## திரை வாழ்க்கை

வினயன், பிரபல மலையாள நடிகர்களான மம்மூட்டி (*தாதா சாஹிப்*, *ராட்சசராஜாவ்*), சுரேஷ் கோபி (*பிளாக்யாட்*), ஜெயராம் (*தைவத்தினது மகன்*), பிருத்விராஜ் (*சத்யம்*, *வெள்ளிநட்சத்திரம்*), திலீப் (*வார் & லவ்*), கலாபவன் மணி (*வாசந்தியும் லக்ஷ்மியும் பின்னெ ஞானும்*, *கருமாடிக்குட்டன்*) ஆகியோரைக் கொண்டு திரைப்படங்களை இயக்கியுள்ளார். \  
2005-ல் *அற்புத தீவு* என்ற பெயரில் 300 குள்ளர்களைக் கொண்டு திரைப்படம் இயக்கினார். இது தமிழிலும் வெளியானது. வினயனது *ஊமைப்பெண்ணின் உரியாடாபய்யன்* என்ற திரைப்படமும், தமிழில் மறு ஆக்கம் செய்யப்பட்டது. இவர் இயக்கிய ஆகாசகங்கை என்ற பேய்த் திரைப்படம் சிறந்த பேய்ப்படங்களில் ஒன்று.
# நஸ்ரியா நசீம்

**நஸ்ரியா நசீம்** என்பவர் மலையாளம் மற்றும் தமிழ்த் திரைப்படங்களில் நடிக்கும் ஒரு இந்தியத் திரைப்பட நடிகை ஆவார். இவர் முதலில் தொலைக்காட்சி நிகழ்ச்சித் தொகுப்பாளராக இருந்து பின்னர் நடிகையானார். மலையாளத் திரைப்படங்களில் குழந்தை நட்சத்திரமாக நடித்துள்ளார்.
# நஸ்ரியா நசீம்

## வாழ்க்கைக் குறிப்பு

நஷ்ரியா நசீம் 1994, திசம்பர் 20 ஆம் நாளில் நசீமுதீன், பேகம்பீனா ஆகியோருக்கு திருவனந்தபுரத்தில் பிறந்தார். இவர் இளமைப்பருவத்தில் திருவனந்தபுரத்தில் உள்ள கிறித்துவப் பள்ளி ஒன்றில் படிப்பைத் துவங்கினார். பின்னர் 2013 ம் ஆண்டு வணிகவியல் இளங்கலைப் பிரிவில் தனது கல்லூரிக் கல்வியைத் தொடங்கியவர் திரைப்படங்களின் படப்பிடிப்புகளால் கல்லூரிப் படிப்பை நிறுத்திவிட்டார். இவரின் குடும்பம் ஐக்கிய அரபு அமிரகத்திலிருந்து குடிபெயர்ந்தவர்கள் ஆவர்.
# நஸ்ரியா நசீம்

## திருமணம்

மலையாள முன்னணி இயக்குநரான பாசில் என்பவரின் மகனும் மலையாள நடிகருமான பஹத் பாசிலுடன் நஸ்ரியா திருமணம் 2014ம் ஆண்டு ஆகஸ்ட் மாதம் நடைபெற்றது.
# நஸ்ரியா நசீம்

## படங்களின் பட்டியல்

| ஆண்டு | படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2006 | *பளுங்கு* | கீதா | மலையாளம் | குழந்தை கதாப்பாத்திரம் |
| 2006 | ஒருநாள் ஒரு கனவு | தமிழ் |  |  |
| 2010 | *பிராமணி* | சிந்து | மலையாளம் | குழந்தை கதாபாத்திரம் |
| *ஒரு நாள் வரும்* | தன்யா | மலையாளம் | குழந்தை கதாபாத்திரம் |  |
| 2013 | *மாட் டாட்* | மரியா | மலையாளம் |  |
| *நேரம்* | ஜீனா | மலையாளம் |  |  |
| வேணி | தமிழ் |  |  |  |
| *ராஜா ராணி* | கீர்த்தனா | தமிழ் |  |  |
| *நய்யாண்டி* | வனரோஜா | தமிழ் |  |  |
| *திருமணம் என்னும் நிக்கா* | ஆயிசா | தமிழ் |  |  |
| *சலாலா மொபைல்சு* | சஷானா | மலையாளம் | படப்பிடிப்பில் |  |
| 2014 | *நீ நல்லா வருவடா* | தமிழ் | படப்பிடிப்பில் |  |
| *வாயை மூடி பேசவும்* | தமிழ் |  |  |  |
| *பெங்களூர் டேஸ்* | திவ்யா பிரகாஷ் | மலையாளம் |  |  |
| *ஓம் சாந்தி ஓசனா* | பூஜா மாதேவ் | மலையாளம் | படப்பிடிப்பில் |  |
| *ஹாய் ஐ அம் டோனி* | மலையாளம் | படப்பிடிப்பில் |  |  |
# அமெரிக்க நடுவண் அரசின் முடக்க நிலை, 2013

அமெரிக்க நாட்டின் பட்ஜெட் ஆண்டு அக்டோபரில் தொடங்கி செப்டம்பரில் முடியும். 2013ல் செப்டம்பரில் பட்ஜேட் ஆண்டு முடிந்தது.ஆனால், மீண்டும் அக்டோபர் முதல் புதிய பட்ஜெட் ஆண்டு தொடங்க முடியவில்லை. அக்டோபர் மாதம் முதல் தேதியில் இருந்து 16 நாட்கள் அமெரிக்க மத்திய அரசாங்கம் பெருமளவில் இழுத்து மூடப்பட்டது. 8 இலட்சம் ஊழியர்கள் ஊதியமில்லா கட்டாய விடுப்பில் அனுப்பப்பட்டனர். இதுவே **2013 அமெரிக்க மத்திய அரசாங்க முடக்க நிலை என்று** ஊடகங்களால் கூறப்பட்டது. கிளிண்டன் ஜனாதிபதியாக இருந்த 1995 - 96ம் ஆண்டுகளிலும் இதே போன்று அரசாங்கத்தில் இரு முறை முடக்க நிலை ஏற்பட்டுள்ளது.
# அமெரிக்க நடுவண் அரசின் முடக்க நிலை, 2013

## பட்ஜெட் முன்மொழிவு

அமெரிக்க நாடாளுமன்றத்தில் உள்ள இரு அவைகளில், செனட் அவை ஆளும்கட்சியான ஜனநாயக் கட்சியின் கட்டுப்பாட்டிலும், பிரதிநிதிகள் அவை எதிர்க் கட்சியான குடியரசுக் கட்சியின் கட்டுப்பாட்டிலும் இருக்கின்றன. குடியரசுக் கட்சி 2014ஆம் நிதி ஆண்டிற்கான ஜனாதிபதி ஒபாமாவின் பட்ஜெட் முன்மொழிவினை நிராகரித்ததுடன் மட்டுமல்லாமல், புதிய பட்ஜெட் நிறை வேறும் வரை அரசின் கைகளில் இருக்கும் பணத்தைத் தவிர வேறு எங்கும் கை வைக்க இயலாத நிலைமையினையும் தோற்றுவித்தது.இது தவிர ஏற்கனவே அனுமதிக்கப்பட்ட கடன் உச்ச வரம்பினைத் தாண்டுவதற்கான ஒத்துழைப்பினையும் எதிர்க்கட்சி மறுத்து விட்டது. அமெரிக்காவின் இன்றைய கடன் உச்சவரம்பு 16.7 டிரில்லியன்(ஒரு டிரில்லியன் = ஒரு லட்சம் கோடி) டாலர். அக்டோபர் மாத மத்தியில் இந்த உச்சவரம்பினையும் அரசு தொட்டு விடும் என்ற நிலையில் நெருக்கடி கடுமையாகி விட்டது. ஒபாமாவின் மருத்துவக் காப்பீட்டுத் திட்டத்தினை ஓராண்டு தள்ளிப் போட்டால் மட்டுமே ஒத்துழைக்க முடியும் என்று குடியரசுக் கட்சி முன் வைத்த நிபந்தனையினை ஆளும் கட்சி ஏற்க மறுத்து விட்ட நிலையிலேயே நெருக்கடி தொடங்கியது. எனினும், அக்டோபர் 16ம் தேதி இரு கட்சிகளுக்கும் இடையில் ஏற்பட்ட சமரசத்தின் விளைவாக, சகஜ நிலை திரும்பியது.
# அமெரிக்க நடுவண் அரசின் முடக்க நிலை, 2013

## முடக்க நிலையின் மூலக் காரணம்

அமெரிக்காவில் அதன் வரலாற்றின் தொடக்கம் முதலே, அரசின் கடன் உச்ச வரம்பு மொத்த உள்நாட்டு உற்பத்தி(GDP)யில் சதவீதம் என்று இல்லாமல், முழுத் தொகையாகவே இருந்து வருகிறது. ஒவ்வொரு ஆண்டும் நாடாளுமன்றத்தின் ஒப்புதல் பெற்ற பின்னரே அரசு புதிய கடன்களை எழுப்ப முடியும். ஒரு கடனை வாங்கி மற்றொரு கடனை அடைப்பது தான் அமெரிக்காவின் வழக்கம். ஆனால், பழைய கடனைத் தீர்ப்பதற்குத் தான் எனினும், புதிய கடன் வாங்குவதால் உச்ச வரம்பு மீறப்படும் எனில் அந்தக் கடனுக்குக் கூட அனுமதி இல்லை. அமெரிக்கச் சட்டம் அந்த அளவிற்கு இறுக்கமானது.
# அமெரிக்க நடுவண் அரசின் முடக்க நிலை, 2013

## முடக்க நிலையின் மூலக் காரணம்

### குடியரசுக் கட்சியின் நிலைப்பாடு

2013இல், இந்தக் கடனில் பெரும் பகுதி ஒபாமாவின் மருத்துவக் காப்பீட்டுத் திட்டத்திற்கே போய்விடும் என்பதால் அந்தத் திட்டத்தினை கை விடவேண்டும், பயன்களின் அளவினைக் குறைத்துக் கொள்ள வேண்டும் அல்லது குறைந்த பட்சம் ஒரு வருடத்திற்குத் தள்ளியாவது போட வேண்டும். மருத்துவக் காப்பீட்டுத் திட்டத்தை மட்டுமல்ல, ஏழைமக்களுக்கான உணவு ஸ்டாம்ப் திட்டத் திற்கான செலவுகளையும் குறைக்கவேண்டும். கடன் வாங்கக் கூடாது எனில்,வரி விதிப்பின் மூலமாவது, அரசு தனது வருமானத்தினைச் சரிக்கட்டிக் கொள்ளலாமா என்றால், வரியினையும் விதிக்கக் கூடாது. அது மட்டுமல்ல தனி நபர் வருமான வரி, கார்ப்பரேட் வருமான வரி விகிதங்களைக் குறைக்கவும் வேண்டும்.
# அமெரிக்க நடுவண் அரசின் முடக்க நிலை, 2013

## சமரசம்

கடன் உச்சவரம்பு தொகை குறிப்பிடப் படாமல் 2017 வரை தொடரலாம் என நாடாளுமன்றம் ஒப்புதல் அளித்திருக்கிறது. பட்ஜெட் குறித்து முடிவு செய்வதற்காக கமிட்டி ஒன்று அமைக்கப்பட்டிருக்கிறது. டிசம்பர் மத்திக்குள் அந்தக் கமிட்டி தனது பட்ஜெட் அறிக்கையினைச் சமர்ப்பிக்கும் என ஏற்றுக் கொள்ளப்பட்டிருக்கிறது.
# நூலக விபரப்பட்டியல்

**நூலக விபரப்பட்டியல்** என்பது ஒரு நூலகத்தில் அல்லது பல்வேறு இடங்களில் அமைந்துள்ள நூலக வலையமைப்பு ஒன்றைச் சேர்ந்த நூலகங்களில் சேகரித்து வைக்கப்பட்டுள்ள உசாத்துணை உருப்படிகள் தொடர்பான பதிவு ஆகும். நூல்கள், கணினிக் கோப்புகள், வரைபடங்கள், நிலப்படங்கள் போன்ற, நூலகத் தொடர்புடைய, தகவல் சார்ந்த பொருட்களே உசாத்துணை உருப்படிகள் எனப்படுகின்றன.  
அட்டை நூல்விபரப் பட்டியல்கள் பல தலைமுறைகளாகவே நூலகப் பயனாளிகளுக்குப் பழக்கமானவை. ஆனால், அண்மைக் காலத்தில் இவ்வாறான அட்டைப் பட்டியல்களுக்குப் பதிலாக இணையவழிப் பொது அணுக்க விபரப்பட்டியல் புழக்கத்துக்கு வந்துள்ளது. இணையவழிப் பொது அணுக்க விபரப்பட்டியல் வசதி கொண்ட நூலகங்கள் சில இன்னும் அட்டை விபரப்பட்டியலையும் பயன்படுத்துகின்றன. எனினும், இவற்றுட் பல நூலகங்களில் அட்டை விபரப் பட்டியல்கள் இரண்டாம் நிலை வளங்களாகவே பயன்படுகின்றன என்பதுடன், பெரும்பாலும் அவை இற்றைப்படுத்தப்படுவதும் இல்லை. இவ்வாறான நூலகங்களில், அட்டை விபரப்பட்டியல்களைக் கடைசியாக இற்றைப்படுத்திய ஆண்டு குறித்த அறிவிப்பையும் வைத்துள்ளன. அட்டை நூல்விபரப் பட்டியலைப் பயன்படுத்தாமல் விடுவதன் மூலம் இடம் மிச்சப்படுவதால், நூலகத்தின் பிற தேவைகளுக்கு இடவசதி கூடுதலாகக் கிடைக்கிறது.
# நூலக விபரப்பட்டியல்

## நோக்கம்

உசாத்துணை முறைமை ஒன்றின் நோக்கங்களைக் குறித்து 1876 ஆம் ஆண்டில் முதன் முதலாக எடுத்துரைத்தவர் சார்லசு ஆம்மி கட்டர் (Charles Ammi Cutter) என்பவர். அவரது "அச்சிட்ட அகரமுதலி விபரப்பட்டியலுக்கான விதிகள்" (Rules for a Printed Dictionary Catalog) என்னும் நூலில் இது குறித்து எழுதியுள்ளார். கட்டருடைய கூற்றின்படி நூல்விபரப்பட்டியல்களில் நோக்கங்கள் பின்வருமாறு.
1. நூலாசிரியர், தலைப்பு, விடயம், வகை போன்ற ஏதாவது ஒன்று தெரியுமானால் அதைப் பயன்படுத்தி நூலைத் தேடுதல்.
1. நூலாசிரியர், விடயம், வகை என்பவற்றின் அடிப்படையில் நூலகத்தில் என்னென்ன உள்ளன என்பதைக் காட்டுதல்.
1. பதிப்பு, நூலின் தன்மை போன்றவற்றை அடிப்படையாகக் கொண்டு நூல்களைத் தெரிவு செய்ய உதவுதல்.
20 ஆம் நூற்றாண்டின் பல காலகட்டங்களிலும் உருவாக்கப்பட்ட நவீன வரைவிலக்கணங்களிலும் மேற்படி நோக்கங்களை இனங்கண்டுகொள்ள முடிகிறது. 1960/61 காலப்பகுதியில், "லுபெட்சுக்கி" (Lubetzky) என்பவராலும், பாரிசில் இடம்பெற்ற பட்டியலாக்கக் கொள்கைகள் மீதான மாநாட்டிலும் கட்டரின் நோக்கங்களில் திருத்தங்கள் செய்யப்பட்டன. நூல்விபரப்பட்டியலின் நோக்கங்கள், செயற்பாடுகள் என்பவற்றை விளக்குவதற்கான மிக அண்மைக்கால முயற்சி 1998 ஆம் ஆண்டில், "உசாத்துணைப் பதிவுகளுக்கான செயற்பாட்டுத் தேவைகள்" (Functional Requirements for Bibliographic Records) என்னும் மாதிரி உருவாக்கத்தினூடாக மேற்கொள்ளப்பட்டது. இதன்படி, ஒரு நூலகப் பயனாளியின் செயற்பாடுகள் தேடுதல், அடையாளங்காணல், தெரிவுசெய்தல், பெற்றுக்கொள்ளல் என்னும் நான்கும் ஆகும்.  
நூலகம் ஒன்றில் என்னென்ன உசாத்துணை உருப்படிகள் இருக்கின்றன என்பதைக் காட்டும் ஒரு பதிவாக அல்லது கணக்கு வைப்பாகவும் நூல்விபரப்பட்டியல்கள் அமைகின்றன. நூல் விபரப்பட்டியலில் ஒரு நூல் பற்றிய பதிவு இல்லை என்றால், அந்த நூலகத்தில் அந்த நூல் இல்லை என்றே பொருள்படும். எனவே விபரம் அறிந்த நூலகத் திருடர்கள், தாம் பிடிபடக்கூடிய வாய்ப்புக்களைக் குறைப்பதற்காக, நூலைத் திருடும்போது, விபரப்பட்டியல் அட்டையையும் திருடிச் செல்வது உண்டு.
# நூலக விபரப்பட்டியல்

## தகவல்கள்

நூல் விபரப்பட்டியல் ஒன்றில் ஒரு நூல் குறித்த என்னென்ன விபரங்கள், என்ன வடிவில் பதியப்பட வேண்டும் என்பதற்கான தரமுறைகள் உள்ளன. பொதுவாகப் பின்வரும் தகவல்கள் ஒரு நூலின் விபரப்பட்டியல் பதிவில் காணப்படும்.
1. நூலாசிரியர்
1. நூலின் தலைப்பு
1. பதிப்பு விபரம்
1. வெளியீட்டு விபரம்
1. நூலின் பௌதீக விபரங்கள்
1. தொடர்
1. குறிப்புகள்
1. ISBN இலக்கம்
1. பட்டியல் பதிவுத் தலைப்புக் குறிப்புகள்
# நூலக விபரப்பட்டியல்

## வகைகள்

நூல் விபரப்பட்டியல்களில் பல்வேறு வகைகள் உள்ளன. அவற்றுள் பின்வருவன அடங்கும்.  
- நூலசிரியர் விபரப்பட்டியல்
- தலைப்பு விபரப்பட்டியல்
- அகரமுதலி விபரப்பட்டியல்
- சிறப்புச்சொல் விபரப்பட்டியல்
- கலப்பு அகரமுதல் விபரப்பட்டியல் வடிவங்கள்
- முறைசார்ந்த விபரப்பட்டியல்
# ராஜா ராணி

ராஜா ராணி என்ற பெயரில் உள்ள கட்டுரைகள்:
- ராஜா ராணி (2013 திரைப்படம்), தமிழ்த் திரைப்படம்
- ராஜா ராணி (1973 திரைப்படம்), இந்தித் திரைப்படம்
- ராஜா ராணி (1956 திரைப்படம்), தமிழ்த் திரைப்படம்
- ராஜா ராணி (விளையாட்டு)
- கண்டேன் காதலை (முதலி ராஜா ராணி எனப் பெயரிடப்பட்டது)
- ராஜா ராணி, நேபாளம், நேபாளத்தில் உள்ள ஊர்
- ராஜா ராணி (தொலைக்காட்சித் தொடர்)
# ராஜா ராணி (விளையாட்டு)

ராஜா ராணி என்பது சிறுவர் விளையாட்டுகளில் ஒன்று. துண்டுச் சீட்டுகளில் ராஜா, ராணி, அமைச்சர், திருடன், போலிசு என்று எழுதுவர். சீட்டுகளை மடித்து, குலுக்கிப் போடுவர். ஒவ்வொருவரும் ஒவ்வொரு துண்டுச் சீட்டை எடுக்க வேண்டும். ராஜா, ராணி, அமைச்சர் ஆகியோருக்கு தரவரிசையில் அதிகம் புள்ளிகள் கிடைக்கும். போலிசு என்று எழுதிய சீட்டு வந்தவர், திருடன் யாரென்று கண்டறிய வேண்டும். சரியாகக் கண்டறிந்தால் அவருக்கு அதிகப் புள்ளிகள். தவறாக இருந்தால் திருடனுக்கு அதிகப் புள்ளிகள். தொடர் ஆட்டங்களில் குறைந்த புள்ளிகளைப் பெற்றவர் தோற்றவராகக் கருதப்படுவார். அதிகப் புள்ளிகள் பெற்றவர் வென்றவர் ஆவார்.
# எண்முறை மின்னணுவியல்

**எண்முறை மின்னணுவியல்** (digital electronics) அல்லது **எண்முறை மின்னணு சுற்றுகள்** (digital electronic circuits) என்பது தொடர் எண்ணுரு மதிப்புகளை வடிவாக்குதல் போலல்லாமல் ஒப்புமை மட்டங்களின் தனித்த பட்டைகளால் குறிகைகளை வடிவாக்குதல் ஆகும்.  
பெருமபாலான சமயங்களில், இது இரண்டு தனித்த மட்டங்களை கொண்டுள்ளது. மேலும் அவை இரண்டு மின்னழுத்த பட்டைகளால் வடிவாக்கம் செய்யப்படுகிறது. எண்முறை கட்டகங்கள் எண்முறை வடிவாக்கத்தில் உள்ள வெவ்வேறு புறநிலை மதிப்புகளைச் செயலாக்கம் செய்கிற கருவிகள் கொண்டவையாகும். எண்முறை தொழினுட்பங்கள் மற்றும் கட்டகங்கள் வடிவமைக்க மிகவும் எளிதானதாக இருக்கின்றன. இது உயர் துல்லியமும், நிரலாக்கத்தன்மையும், இரைச்சல் எதிர்ப்புத்தன்மையும், எளிதான தரவு சேமிப்பும், தொகுப்புச் சுற்று வடிவாக புனைய எளிதாகவும் அமைந்துள்ளன. இது மிகச் சிறிய வடிவில் மிக கடினமான செயல்களை செய்யக்கூடிய கருவிகளை தயாரிக்க வழிவகை செய்கிறது.
# கங்காரு எலி

'''
**கங்காரு எலி** (*Kangaroo rat*) என்பது வட அமெரிக்காவின் மேற்குப் பகுதியில் வளரக்கூடிய சிறிய வகைக் கொறிணி ஆகும். இவற்றின் பொதுவான பெயர் இவைகளின் இருகால் வடிவத்தில் இருந்து பெறப்பட்டது. எனினும் இவை அவுஸ்திரேலிய உலர் சமவெளிப் பகுதிக்குரிய பெரிய கங்காரு போன்று இல்லை. எனினும் பார்க்க எலி போன்று இருப்பதனால் இவ்வாறு அழைக்கப்படுகின்றன. கங்காரு எலிகளை அரிசோனா மற்றும் கொலராடோ பகுதிகளிலும் காணலாம். உலகெங்கும் 22 வகையான கங்காரு எலிகள் வாழ்கின்றன. அவற்றுள் மிகவும் பெரியது *டிப்போடொமைசு* இனம் ஆகும். மழைவீழ்ச்சி மற்றும் ஈரப்பதம் குறைந்த இடங்களே இவற்றின் வாழிடமாக உள்ளது.
# கங்காரு எலி

## விபரம்

பொதுவாக கங்காரு எலிகளின் நீளம் 10 தொடக்கம் 12 சென்ரி மீற்றர்கள் ஆகும், அத்துடன் இவற்றின் நிறை 35 தொடக்கம் 180 கிராம்கள் ஆகும். இவற்றின் வால் உடலையும், தலையையும் பார்க்க நீளமானதாகும். அத்துடன் கங்காரு எலிகளில் மற்றுமொரு குறிப்பிடத்தக்க விடயம் உள்ளது, அதாவது இவற்றின் கன்னத்திலே உரோமத்துடன் கூடிய சிறுபைகள் (cheek pouches) காணப்படுகின்றன. இப்பைகள் உணவை சேமித்துவைக்கப் பயன்படுத்தப்படுகின்றன.
# கங்காரு எலி

## விபரம்

### இடம்பெயர்வு

கங்காரு எலிகள் இருகால் நகர்வு முறையையே பின்பற்றுகின்றன. இவை அடிக்கடி ஆறு அடி நீளம் பாயக்கூடியவை. இவை பாய்ச்சல்கள் மூலம் தாம் சென்றுகொண்டிருக்கும் திசையை திடீரென மாற்றக்கூடியவை.
# யோனா

**யோனா** (*Jonah* / *Jonas* ; **' / **'; கிரேக்கம்/இலத்தீன்: *Ionas*) எனப்படுபவர் கி.மு. 8ம் நூற்றாண்டில் வாழ்ந்த தென் இசுரவேல் அரசின் இறைவாக்கினர் என எபிரேய விவிலியம் குறிப்பிடுகின்றது. யோனா நூலில் இவரைப் பற்றிக் குறிப்பிடுகின்றது. இதில் இவர் மீனால் அல்லது திமிங்கிலத்தினால் விழுங்கப்பட்டது முக்கிய நிகழ்வாகும். யோனா பற்றிய விவிலியக் கதை சிறு வேறுபாடுகளுடன் குரானில் திரும்பவும் எழுதப்பட்டுள்ளது.
# சிவப்புக் கங்காரு

**சிவப்புக் கங்காரு**, கங்காரு இனத்திலேயே பெரிய விலங்கு ஆகும். இது ஆஸ்திரேலியாவில் உள்ள மிகப் பெரிய முலையூட்டி ஆகும்.  
வயிற்றில் பையுடைய பாலூட்டி இன வகைகளில் இதற்கே மிகப் பெரிய வயிற்றுப்பை உள்ளது. இவை ஆஸ்திரேலியாவின் தென் பகுதியில் உள்ள செழுமையான பகுதிகள், கிழக்குப் பகுதியில் உள்ள கரையோரப்பகுதி, மற்றும் வட பகுதியில் உள்ள மழைக்காட்டுப் பகுதி தவிர்ந்த மற்றைய பகுதிகள் அனைத்திலும் பரந்து காணப்படுகின்றன. இவை சிறிய பற்றைச் செடிகளையும், காட்டுத்தாவரங்களையும் உண்டு வாழ்கின்றன. இவற்றின் மலம் உலர்ந்ததாகவே கானப்படுகிறது. இதன் உடலில் நீர் சேமிப்பதற்கான ஓர் உபாயமாகவே இது கருதப்படுகிறது. எனினும், வியர்வையால் இதன் உடலில் இருந்து நாளாந்தம் சிறிதளவு நீர் வெளியேற்றப்படுவதனால், இந்த சிவப்புக் கங்காருக்கள் நாளாந்தம் நீர் தேடி அப்பகுதிகளிலுள்ள சிறிய ஏரிகளை நாடுகின்றன.
# சகாரா மணல் விரியன்

**சகாரா மணல் விரியன்** என்பது ஒரு பாம்பாகும். இப்பாம்பு இனம் பாதுகாப்பாக மணல்களுக்குள் ஊர்ந்து சென்று வாழும் தன்மை கொண்டது. மணல் பகுதிகளுக்குள் மறைந்திருந்து திடீரெனத்தாக்கி இரையைப் பிடித்துக்கொள்ளும் ஆற்றலையும் கொண்டது. இதன் உயிரியற் பெயர் *Cerastes vipera* என்பதாகும். இது வடக்கு ஆபிரிக்காவிற்கு சொந்தமான உயிரினம், இதனை சினாய் தீபகற்பத்திலும் காணலாம்.
# சகாரா மணல் விரியன்

## மேலும் வாசிக்க

- George Albert Boulenger. 1896. *Catalogue of the Snakes in the British Museum (Natural History). Volume III., Containing the...Viperidæ.* London: Trustees of the British Museum (Natural History). (Taylor and Francis, printers). xiv + 727 pp. + Plates I.- XXV. (*Cerastes vipera*, pp. 503-504).  
- Joger, Uhlrich. 1984. *The Venomous Snakes of the Near and Middle East. Beihefte zum Tübinger Atlas des Vorderen Orients,* A, 12. Wiesbaden: Dr. Ludwig Reichert Verlag. 115 pp. .  
- Linnaeus C. 1758. *Systema naturæ per regna tria naturæ, secundum classes, ordines, genera, species, cum characteribus, diferentiis, synonymis, locis. Tomus I. Editio Decima, Reformata.* Stockholm: L. Salvius. 824 pp. (*Coluber vipera*, p. 216).  
- Schnurrenberger, Hans. 1959. Observations on Behavior in Two Libyan Species of Viperine Snakes. *Herpetologica* **15** (2): 70-72. (*Aspis vipera*).